|  |
| --- |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za****turizam, poduzetništvo i ruralni razvoj** |



|  |  |
| --- | --- |
| **KLASA:** |  |
| **URBROJ:** |  |
| **Rijeka,** |  |

**UPUTA ZA PRIJAVITELJE**

**NA JAVNI POZIV ZA PRIJAVU PROJEKATA/AKTIVNOSTI RADI DODJELE KAPITALNE DONACIJE SA SVRHOM**

**REALIZACIJE PRORAČUNSKE AKTIVNOSTI**

**OBRAČUN I RASPORED SREDSTAVA PO OSNOVI LOVOZAKUPNINA U 2014. GODINI**

**S CILJEM UNAPREĐENJA I RAZVOJA LOVSTVA**

**PROČELNIK**

**Gerhard Lempl, dipl.ing.**

**SASTAVILA**

**mr.sc. Blaženka Kulić**

**UPUTA ZA PRIJAVITELJE**

**NA JAVNI POZIV ZA PRIJAVU PROJEKATA/AKTIVNOSTI RADI DODJELE KAPITALNE DONACIJE SA SVRHOM**

**REALIZACIJE PRORAČUNSKE AKTIVNOSTI**

**OBRAČUN I RASPORED SREDSTAVA PO OSNOVI LOVOZAKUPNINA U 2014. GODINI S CILJEM UNAPREĐENJA I RAZVOJA LOVSTVA**

* 1. **CILJEVI I PRIORITETI PRORAČUNSKOG PROGRAMA KOJIMA PROJEKTI / AKTIVNOSTI MORAJU DOPRINIJETI**

Prijavljeni projekti/aktivnosti moraju doprinijeti realizaciji proračunskog programa "Unapređenje i razvoj lovstva" s ciljem unaprjeđenja gospodarenja s divljači i lovištima na području Primorsko-goranske županije.

Strateški cilj navedenog proračunskog programa je zaštita prirode i okoliša s prioritetima očuvanja bioraznolikosti i sprečavanja rizika te uspostave integralnog sustava upravljanja okolišem.

Posebni ciljevi programa jesu:

1. Sufinanciranje programskih aktivnosti lovoovlaštenika na području Primorsko-goranske županije;
2. Poticanje ulaganja koja će omogućiti razvoj lovstva kroz gospodarske, turističke i rekreativne segmente;
3. Praćenje rada Stalnog izložbenog postava šumarstva, lovstva i ribolova;
4. Poticanje uklanjanja nezavičajne divljači s kvarnerskih otoka;
5. Provedba akcije suzbijanja bjesnoće;
6. Povjeravanje provedbe mjera uzgoja i zaštite na lovištima koja nisu u zakupu;
7. Davanje lovišta kojima ističe zakup u ponovni zakup.
	1. **PRIHVATLJIVI PRIJAVITELJI**

Prihvatljivi prijavitelji, odnosno pravo podnošenja prijave na Javni poziv imaju neprofitne udruge i druge neprofitne organizacije koje su stekle pravo lova na temelju zakupa ili koncesije na zajedničkim i državnim lovištima na području Primorsko-goranske županije (u daljnjem tekstu: Županija) i koji su podmirili obvezu plaćanja lovozakupnine i naknade za koncesiju prava lova prema Republici Hrvatskoj i Županiji.

* 1. **PRIHVATLJIVE AKTIVNOSTI**

Prihvatljive aktivnosti jesu nabava roba, radova i usluga u funkciji provedbe prijavljenih projekata/aktivnosti i navedeni su u financijskom i programskom planu projekta/aktivnosti.

* 1. **VISINA IZNOSA NOVČANIH SREDSTAVA SUFINANCIRANJA PO KORISNIKU, ODNOSNO PO PROJEKTU/AKTIVNOSTI**

U Proračunu Primorsko-goranske županije za 2014. godinu, Razdjel 8. – Upravni odjel za turizam, poduzetništvo i ruralni razvoj, u okviru programa "Unapređenje i razvoj lovstva" planirana su novčana sredstva namijenjena za kapitalne donacije neprofitnim organizacijama sa svrhom realizacije proračunske aktivnosti "Obračun i raspored sredstava po osnovi lovozakupnina" u ukupnom iznosu 440.000,00 (četristočetrdesettisuća) kuna.

Najviša visina iznosa novčanih sredstva namijenjenih za sufinanciranje provedbe odabranih projekta/aktivnosti ograničava se na iznos do 50.000,00 (pedesettisuća) kuna po korisniku i to prema uvjetima kako slijedi:

* najviši iznos novčanih sredstva namijenjen za dodjelu odabranom korisniku iznosi 50.000,00 (pedesettisuća) kuna po projektu/aktivnosti.
* najniži iznos novčanik sredstva namijenjen za dodjelu odabranom korisniku iznosi 5.000,00 (pettisuća) kuna po projektu/aktivnosti.
	1. **NAJMANJI POSTOTAK SUFINANCIRANJA PROJEKTA/AKTIVNOSTI OD STRANE PRIJAVITELJA**

Prijavitelj, odnosno odabrani korisnik mora sudjelovati u sufinanciranju prijavljenog projekta/aktivnosti u postotku koji ne može biti manji od 50% od ukupnog troška planiranog za provedbu projekta/aktivnosti, uzimajući u obzir ograničenja iz točke IV. ove Upute.

* 1. **TRAJANJE I LOKACIJA PROVEDBE PROJEKTA/AKTIVNOSTI**

Provedba projekta/aktivnosti mora biti ostvarena tijekom 2014. godine sa završetkom najkasnije do 31. prosinca 2014. godine.

Provedba projekta/aktivnosti, iznimno, može biti i višegodišnja.

Ukoliko je prijavljeni projekt/projekt dio funkcionalne cjeline višegodišnjeg projekta/aktivnosti, prijavitelj je isto dužan navesti i obrazložiti u Obrascu prijave i po potrebi u dodatnoj dokumentaciji. Prihvatljive aktivnosti i troškovi prijavljeni za sufinanciranje u tekućoj godini moraju biti utvrđeni i planirani kao faza/etapa višegodišnjeg projekta/aktivnosti.

Lokacija na kojoj se provodi projekt/aktivnost mora biti na području Županije.

* 1. **PRIHVATLJIVI I NEPRIHVATLJIVI TROŠKOVI**

Prihvatljivi su svi troškovi koji proizlaze iz prihvatljivih aktivnosti navedenih u točki III. ove Upute, sukladno stavkama iz financijskog plana, odnosno iz troškovnika provedbe projekta/aktivnosti.

Neprihvatljivi su troškovi koji ne proizlaze iz prihvatljivih aktivnosti navedenih u točki III. ove Upute i troškovi redovnog poslovanja prijavitelja, odnosno korisnika (plaće i ostale naknade za zaposlene te drugi materijalni rashodi u vezi s zaposlenima).

* 1. **VREMENSKI OKVIR POSTUPKA**

Rok za dostavu prijava na Javni poziv je 01. rujna 2014. godine

Odluka o odabiru projekata/aktivnosti s pripadajućim iznosom odobrenih novčanih sredstava biti će donijeta u roku 45 (četrdesetpet) dana od dana isteka roka za dostavu prijava na Javni poziv.

S prijaviteljima, odnosno korisnicima čiji projekti/aktivnosti budu odabrani sklopiti će se odgovarajući Ugovori o međusobnim pravima i obvezama između Županije i Korisnika, u roku 15 (petnaest) dana od dana stupanja na snagu Odluke o odabiru projekata/aktivnosti.

* 1. **PREGLED, KRITERIJI ZA VREDNOVANJE I OCJENJIVANJE TE ODABIR PROJEKATA / AKTIVNOSTI**

Prijavitelji su u obvezi prijavu projekta/aktivnosti izraditi sukladno objavljenom Javnom pozivu i ovoj Uputi te istu ispuniti na Obrascu prijave. Uz Obrazac prijave u obvezi su dostaviti svu potrebnu dokumentaciju. Obrazac prijave dostupan je i može se preuzeti na službenoj WEB (Internet) stranici Županije.

Cilj prijavljenog projekta/aktivnosti mora biti jasno postavljen s mjerljivim pokazateljima uspješnosti u odnosu na početno stanje.

Pregled i ocjenjivanje prijava pristiglih na Javni poziv obaviti će Povjerenstvo za odabir projekata/aktivnosti (u daljnjem tekstu: Povjerenstvo). Povjerenstvo utvrđuje prijedlog odluke o odabiru projekta/aktivnosti i dostavlja ga Županu, na razmatranje i usvajanje, putem Upravnog odjela turizam, poduzetništvo i ruralni razvoj Županije.

Kriteriji za vrednovanje i ocjenjivanje te odabir projekata/aktivnosti jesu:

1. usmjerenost projekta/aktivnosti na realizaciju ciljeva utvrđenih strateškim dokumentima Županije;
2. projekt/aktivnost se provodi na području Županije odnosno njegov sadržaj od interesa je za područje, pravne osobe i stanovnike Županije;
3. projekt/aktivnost preporuča i/ili financijski podupire grad, odnosno općina na čijem se području provodi;
4. neposredna korist za zajednicu (očekivani rezultati projekta/aktivnosti) i vjerojatnost da se korist od projekta/aktivnosti nastavi i nakon isteka financijske potpore iz Proračuna Županije;
5. projekt/aktivnost prijavljena je sa svrhom kandidiranja na odgovarajuće fondove Ministarstva RH i/ili EU, odnosno njezina provedba sufinancirana je novčanim sredstvima iz fondova Ministarstva RH i/ili EU.
6. kvaliteta ponuđenog projekta/aktivnosti (jasno određen cilj, popis i opis aktivnosti, popis korisnika, partnera i suradnika, opis pokazatelja uspješnosti, dinamiku i terminski plan provedbe i drugo);
7. kvaliteta dosadašnjeg rada prijavitelja, iskustvo i uspjesi u provođenju sličnih projekata/aktivnosti, preporuke dosadašnjih partnera i suradnika u sličnim projektima/aktivnostima te dosadašnja suradnja sa Županijom;

Projekti/aktivnosti za koje se utvrdi da im je u tekućoj proračunskoj godini dodijeljena donacija, subvencija i/ili pomoć iz Proračuna Županije neće biti uzeti u razmatranje za dodjelu donacija, subvencija i/ili pomoći u istoj tekućoj proračunskoj godini.

Neće se uzeti u razmatranje, odnosno odbiti će se kao neprihvatljive:

* prijave projekata/aktivnosti zaprimljene izvan roka za dostavu prijava;
* prijave projekata/aktivnosti zaprimljene s nepotpunom dokumentacijom;
* prijave projekata/aktivnosti izrađene suprotno objavljenom Javnom pozivu i ovoj Uputi

Županija zadržava pravo odbiti sve zaprimljene prijave projekata/aktivnosti i poništiti Javni poziv.

Nakon završenog postupka Javnog poziva prijave projekata/aktivnosti i priložena dokumentacija se ne vraća prijaviteljima.

* 1. **OSTALO**

Prijave na Javni poziv podnose se u zatvorenoj omotnici na sljedeći način:

1. uobičajenom poštom na adresu:

Primorsko-goranska županija

Upravni odjel za turizam, poduzetništvo i ruralni razvoj

(S naznakom: Prijava projekta/aktivnosti na Javni poziv – Kapitalna donacija / Unapređenje i razvoj lovstva u 2014. godini)

Slogin kula 2, 51 000 Rijeka

1. osobnom dostavom u Pisarnicu Županije koja se nalazi na adresi:

Slogin kula 2 (prizemno), Rijeka

Sastavni dio ove Upute čine prilozi i to:

* + 1. Obrazac prijave – Projekta/aktivnosti za dodjelu kapitalne donacije iz programa Upravnog odjela za turizam, poduzetništvo i ruralni razvoj za 2014. godinu
		2. Obrazac izvješća – O provedbi projekta/aktivnosti iz programa Upravnog odjela za turizam, poduzetništvo i ruralni razvoj

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-265 ili 051/351-260, odnosno putem E-pošte na E-adresu: gospodarstvo@pgz.hr.

=================================================================

|  |  |  |
| --- | --- | --- |
| **Sastavila** |  | **Pročelnik** |
|  |  |  |
|  |  |  |
|  |  |  |
| **Mr.sc. Blaženka Kulić** |  | **Gerhard Lempl, dipl.ing.** |